يعني عايز اقول ان آآ قصة الاحاديث الضعيفة كيف دخلت على المسلمين لها قصة دامية ومع قلة حرس الحدود حول يعني هذه المسألة يتسع الخرق على الراقع فيها علم الحديث
هذا العلم الجليل الذي لا يعرف في امة من الامم الا للمسلمين وحدهم هذا العلم هو العلم الكفيل بذب الكذب والخطأ عن رسول الله صلى الله عليه واله وسلم الحقيقة كانت آآ بدايتي في آآ معرفتي
او في محبة علم الحديث سببها حديث على النبي عليه الصلاة والسلام والبداية دي كانت وانا كنت في سنة تالتة سانوي كان سنة خمسة وسبعين وكنت جئت جئت الى القاهرة
بسبب يعني كان امتحان السانوية العامة زمان كانت بعبع دلوقتي ما عدناش قيمة التعليم كله خف خف وزنه الطالب الغش بقى على في كل مكان حتى كأن صار واجبا مش هنقول مستحبا بل بعضهم قد يتقرب بمسألة الغش. لأ السانوية العامة زمان كانت بعبع فعلا لما يكون طالب في سانوية عامة كان بيبقى فيه حالة طوارئ
حقيقية في البيوت فبسبب الضغط العصبي والكلام ده ما قدرتش جيت القاهرة عند اخي الاكبر فكان ساكن في شارع مصر والسودان وكنت انا ايه بصلي الجمعة عند الشيخ عبدالحميد كشك
رحمة الله عليه واسأل الله ان يرفع درجاته في الجنة الشيخ كشك يعني آآ تعلمنا منه في بداية الدعوة كثيرا اكتر حاجة انا اتعلمتها من الشيخ عبدالحميد كشك رحمه الله
عن عاطفتي نحو ديني. يمكن ما اتعلمتش منه علم كثير. وان كنت فيما بعد صاحبته لما دخلنا السجن مع بعض سنة واحد وتمانين ويعني آآ آآ شرفت بانني كنت معه في فترة
من الفترات وكان رجلا يعني يبكيك ويضحكك في ان واحد كان له يعني رقة قلب رحمة الله عليه المهم آآ الشيخ عبدالحميد كشك ده يعني كان خطيبا من الطراز الاول كان رجل مفوها
ويعني كان في آآ يعني آآ صوته نبرة حزن وكان عنده جزالة جزالة في آآ صوته وكان فصيحا في خطابه ينتزع الدمع من المآقي حتى من من غلاظ الاكباد المهم
ان وانا اصلي الجمعة وطبعا كانت الانسان بيبكي بقى لكل الناس اللي حواليا بيبكوا وكت انا برضو اول لما الاقي واحد بالزات كبير وملتحي ولحيته بيضا وعمال يبكي كنت على طول ابكي زيه
وبعد الخطبة نطلع بقى نلف على تجار الكتب اللي عمالين ايه هي فارشين كتب على الارض وكده. المهم انني ظفرت بكتاب صفة صلاة النبي صلى الله عليه وسلم الشيخ الالباني. الحكاية دي
ولكن انا مضطر اقولها يعني مش مش هطول فيها اوي لانها حكيتها قبل زلك ربما اكثر من مرة فوجدت كتاب صفة صلاة النبي صلى الله عليه وسلم للشيخ الالباني رحمة الله عليه
آآ وبعدين فتحت الكتاب اعجبني اسلوبه وكنت مش فاهم كتير منه. لكن كان يعني ثمنه باهظا بالنسبة لمثلي كان بتلاتين وانا لم يكن في جيب الا خمسة قروش فتركت الكتاب وآآ يعني آآ لفيت لفيت لقيت آآ
تلخيص صفة صلاة النبي صلى الله عليه وسلم للشيخ الالباني فالتقطت الكتاب على طول وبعدين فتحته عجبني كان بخمسة قروش دفعت كل اللي في جيبي وخدته المهم ان الشيخ الالباني رحمة الله عليه
بهذا الكتاب فتح عيني على مسألة الاحاديث ضعيف والكلام طبعا ده بعد ما حصلت الكتاب الاصلي في الجمعة اللي بعديه بدأت ابحث عن كتب الشيخ الالباني لقيت الجزء اول من سلسلة الاحاديث الضعيفة والموضوعة للشيخ الالباني وكان
ان زلك بينشر مائة حديث بمائة حديث خمسميت حديث زي ما حصل بعد كده. لأ المئة حديث الاولى كانت في جزء لطيف المهم قعدت اتصفح الكتاب اسلوب وجزل وحاسس بفخامة في الكتاب ومش فاهم حاجة
بس ايه كانت الحسنة اللي الشيخ رحمة الله عليه اسداها لي واسداها للجيل كله ان كان يجيب الحديس ويزكر درجة الحديس تحته وبعدين الحديث واذكر ليه هو حكم عليه بالوضع او بالضعف او بالبطلان او الشذوذ او الى اخره
فوجدت في المئة حديث الاولى حوالي عشرة خمستاشر حديث. الشيخ كشك بيقولهم في الخطبة والشيخ الالباني حاكم عليهم بالوضع او حاكم عليهم بالضعف او حاكم عليهم بالوهاء فانا كبرت في دماغي المسألة
اه ان ان الشيخ كشك بيقول احاديس فبقيت محتار الشيخ كشك هذا الضخم ازاي يقول احاديث مكذوبة على النبي عليه الصلاة والسلام؟ ازاي حاجة زي كده يعني مش قادر استوعبها؟ مين اللي غلطان؟ هل يستطيع الشيخ الالباني هو اللي غلطان ولا الشيخ كشك اللي غلطان
عندي نوع من نزاع قلبي جوايا المهم يعني قضيت الاسبوع وانا اقرأ في السلسلة في البيت حديس الاولانية. ونفسي تصارعني. ازاي الشيخ كشك بيقول احاديس موضوعة مش قادر افهم يعني
وذا رجل عالم جليل كبير. كت لسة يا دوبك لسان بيحبو في العلم مناش عارف بقى مراتب العلماء ولا عارف سمت العالم ولا مال هو الذي يطلق عليه عالم ولا يطلق عليه واعظ
ولا يطلق عليه مفكر التقسيمات الحديثة دي في يوم من الايام بعد حوالي اسبوعين كده اه حضرت برضو كالعادة عند الشيخ اه كشك رحمة الله عليه واذا به يقول ايه الحديث الاتي
اللي هو الحديث الذي رغبني في دراسة علوم الحديث وفي نفس الوقت جعل همي ووكدي ان انا ابقى حارس على هذه السنة اذب الكذب عنها اسوة بائمتي الذين سبقوني في كل الاعصار
آآ الشيخ رحمة الله عليه كان عن فضائل ابي بكر رضي الله عنه ما اورد هذا الحديث قال رسول الله صلى الله عليه وسلم ان الله يتجلى للناس عامة يوم القيامة ويتجلى لابي بكر خاصة
الناس صرخت بقى وانا برضو ايه انفعلت وبكيت برضه يعني ما يعني برضه ايه الجو العام مشحون والكلام ده والكلام ده كان قبله كلام يهيج الاعصاب في كلام لكن يعني الحديس ما ركبش على قلبي
ما جاش على قلبي رغم انه ما فيهوش حاجة يعني لو صح ما فيهوش معنى منكر يعني بس مش عارف ليه انا شكيت فيه شكيت في هذا الحديث اول ما آآ آآ خلصت الخطبة وذهبت ادور على ايه؟ آآ اي كتب للشيخ الالباني في الاحاديس الضعيفة لقيت الجزء او القسم الثاني
المئة حديث القسم الثاني المتين تتمة المتين حديث. المية حديث التانية قعدت ابحس بقى في الجزء الاول والجزء التاني عن الحديث ده ان الله تجلى ما لقتش الكلام ده خالص
زهبت الى مكتبة من المكتبات قلت له ما عندكش اي كتاب في الاحاديس الموضوعة والضعيفة والكلام ده فاعطاني قال لي عندك دور في الرف ده. قعدت ادور لقيت كتاب لابن القيم
اسمه المنار المنيف في الصحيح والضعيف بدأت ايه ابحث في الكتاب واذا بي اجد هذا الحديث الذي ذكره الشيخ على المنبر وحكم ابن القيم عليه بالبطلان او بالوضع الوضع يعني مكذوب يعني والبطلان يعني اخو اخو الكذب
بس الفرق ما بين الموضوع والباطل ان الموضوع واحد افتراه الفه انما الباطل ممكن يعني يخطئ انسان فيه. ينقل كلام الناس يجعله حديثا للنبي عليه الصلاة والسلام فاول ما ما ما ما وقفت على كلام ابن القيم كدت ان اطير فرحا
ان انا عايز ايه ؟ انا شايف ان حديس الشيخ بقى بيقول احاديس ضعيفة. وانا حينئذ كبران اوي في دماغي ان لا يحل لاحد قط ان يروي حديثا ضعيفا وان من تمام النصيحة انه لابد ان انصح ومش عارف ايه كبرت في دماغي. فكان الشيخ رحمة الله عليه كشك يعني
له درس آآ ما بين المغرب والعشاء في في المسجد عين الحياة اللي هو موجود في آآ الملاك هناك في مصر والسودان المهم آآ رحت المسجد والمسجد كان خاصا باهله
آآ بعد ما صلينا المغرب عايز ادخل للشيخ اقول له بس انا يعني فتى صغير والشيخ يعني شهرته طبقت الافاق وعندي يعني هيبة منه كده المهم على ما وصلت له كنا طابور
على ما وصلت للشيخ وهمست في ودنه كده قلت له يا شيخنا يعني آآ انت حضرتك قلت ان في حديس كزا كزا كزا ان الله يتجلى قال لي ايوة يا ابني
ما له الحديس يعني قلت له وانا اتعثر في اذيالي انا مش عارف مش عارف مش عارف اتكلم اقول له ده كذب ازاي تقول كذب مش عارف اقولها ازاي ومش عارف رد فعله هيكون ايه يعني
آآ قلت له الحديس ده ابن القيم بيقول عنه ان هو مكذوب قال لي مكزوب ايه؟ ده حديس صحيح طب مكزوب ليه ايه يعني اللي فيه يعني؟ هو يعني ابو بكر ما يستاهلش ان ربنا يتجلى له
وهو ثاني اثنين اذ هما في الغار الكلام مش قادر اضبطه الان مش قادر اجيب الفاظه يعني لكن الكلام كان في هذا الايه؟ كان في هذا المحور. انا انا اتلبشت بقى. اول ما قال الكلمتين دول عرقت بقى وحسيت ان بقى ياردة شقي وابلعني
مش عارف ارد المهم قال لي كلمة انا انتفعت بها كثيرا قال لي يا بني تعلم قبل ان تعترض الكلمة دي الحقيقة بالرغم انها يعني كانت كأنه آآ رماني بحجر
واحسست بانني اتعثر في في ذيلي لكنها فعلا كانت كلمة انتفعت بها كثيرا زي برضو احيانا يعني الانسان وطبعا ده بتوفيق الله سبحانه وتعالى يعني الانسان ممكن كلمة من كلمة اتهام تكون
آآ يعني آآ انطلاقة نجاح يعني لما انا آآ ما جبتش في السانوية العامة مجموع كويس يعني نلتحق باشقائي في كلية طب ابقى يعني اخواتي اطباء انا برضو كنت عايز انا اكمل المنزومة يعني
فما جبتش فكان لي خالي رحمة الله عليه وكان يحبنا جدا والمهم ايه لقاني كده فقال لي انت فاشل انت فاشل انت فاشل دي كانت سر آآ تفوقي في الكلية بتاعتي كلية الالسن لما دخلت
الكلية. كت سر تفوقك. انا فاشل ازاي انا فاشل؟ لأ انا مش فاشل وعايز اسبت لنفسي ان انا مش فاشل واسبت لخالي برضو ان انا مش فاشل فالكلمة دي كانت هي سر
نجاحي او في المسألة المهم كلمة شيخ كشك آآ ايه فكرتني بحكاية كنت قرأتها الفضل ابن دكيم رحمه الله انا قلت بعديها فخرجت من عند الشيخ لما قال لي هذه الكلمة
كأنما ديك نقرني انت عارف نقرة الديك بالزات في المنام يساوي الموت زي ما ايه عمر بن الخطاب شاف في الحكاية قال اني رأيت ان ديك النقرني واني اراه بين يدي اجلي. ده كلام عمر بن الخطاب
وفعلا لم تمض عدة ليال حتى طعنه الملعون ابو لؤلؤة المجوسي. عليه من الله ما يستحق آآ فنقرة الديك عند العلماء يعني آآ تساوي الموتى يعني ونقرة الديك موت يعني
فالفضل ابن كين زي ما اقول ايه يعني كان في حكاية كده مش عايز اقولها عشان ما اخرجش عن الموضوع بتاعي المهم خرجت واستخدمت او حضر في ذهني كلمة الفضل
اردت ان انا من عندي شيك انما ديك النقرني وانا بقى دمي بيغلي بقى ازاي انا مش عارف ارد ازاي مش عارف اسبت طب ما الحديس جميل برضو ايه يعني لما ايه يعني لما ربنا يتجلى لابي بكر
ايه يعني؟ ابو بكر وفضل ابو بكر الصديق قعد الكلام المعاني دي تيجي في نفسي وايه الدليل على بطلان الحديس وبتاع؟ قلت ما فيش حل في المسألة دي الا ان ادرس علوم الحديث
علشان افهم الحديث ده آآ ليه ليه؟ ليه يحكم عليه بالبطلان؟ مع ان معناه جميل طبعا فيما بعد عرفنا انه ليس كل كلام حسن يصلح ان تنسبه الى النبي عليه الصلاة والسلام
فان الذين تكلموا بالحكمة من بني ادم كثير ومش كل كلام جميل يصلح ان تنسبه للنبي عليه الصلاة والسلام. ليه؟ لان النبي عليه الصلاة والسلام قال ان كذبا علي ليس ككذب على احد
من كذب علي متعمدا فليتبوأ مقعده من النار لان النبي عليه الصلاة والسلام هو الذي تقوم بكلامه الحجة والخطر كل الخطر في مخالفة كلامه فلا يستوي حينئذ كلامه مع كلام غيره. حتى وان كان غيره جليلا بين الناس
حتى لو كان القائل هو ابو بكر نفسه كلامه لا يكون ككلام النبي عليه الصلاة والسلام ما ينفعش بقى يجي واحد يقول لك ايه عيب الكلام ده؟ طب ما كلام جميل
ما هو احنا بقى يعني ها بنفس هذا المفهوم كذب من كذب على النبي صلى الله عليه وسلم بادعاء انه يكذب له لا عليه يعني نوح ابن ابي مريم نوح الجامع الذي كان يقال له الجامع
قال ابن حبان فيه فيه نوح ده هو جمع كل شيء الا الصدق شوف احسن عبارة قيلت في نوح الجامع نوح ابن ابي مريم جمع كل شيء الا الصدق. كان فقيها
وكان زاهدا. وكان مصليا في كل حاجة بس انت عارف ده عمل ايه هو الذي وضع مش مش هو لوحده طبعا في اخرون وضعه. بس ده الذي تولى كبر هذا الامر
هو الذي وضع الاحاديث الواردة في فضائل سور القرآن الكريم آآ اللي عنده التفاسير الاتية هيلاقي الاحاديس دي موجودة في ذيل كل تفسير سورة هيلاقي اللي عنده تفسير ابي السعود بالزات الجماعة الازهرية
اللي عندهم النسفي. التفسير النسفي لا زال يعني ايه بيدرس حتى الان تفسير النسفي وتفسير ابي السعود وتفسير الفخر الرازي والزمخشري طبعا. الزمخشري ده يعني آآ قبة الاعتزال ده. ما كانش عنده اي فكرة عن الحديث بتاتا
التفسير الخازن برغم انه يعني ربما يكون احسن من دول الى حد ما شوية تفسير الثعلبي وهذه التفاسير التي لا يعرف اصحابها قبيلا من دبير فيما يتعلق بعلم الحديث. ولا الاحاديث الصحيحة ولا الضعيفة ولا الكلام ده. ما لوش فكرة القصة دي خالص
بعد ما يخلص الصورة يجيب لك ايه فضائل السورة زي سورة الواقعة مسلا من قرأ سورة الواقعة صباح كل يوم امنة من الفاقة هذا كذب على النبي عليه الصلاة والسلام
الذي صح من فضائل سور القرآن يعني آآ احاديث واحاديث قليلة يمكن بتاع خمسة وعشرين تلاتين حديث فقط الذي صح في فضائل سور وايات القرآن اما بقية الاحاديث التي وردت فجلها. فنوح ابن ابي مريم ده كان ايه يقعد يألف
من دماغه كده يقرا السورة وبعدين يشوف السورة دي ايه ايه المحور اللي السورة بتدور حواليه ويقوم حاطط حديث ها آآ للصورة فلما قالوا له هزا الكلام ايه ازاي تعمل الكلام ده ؟ قالوا يا جماعة رأيت الناس انشغلوا بفقه ابي حنيفة
ومغازي ابن اسحاق عن القرآن فوضعت هذه حسبة لله. يعني شف المصيبة ان هو لما وضع الاحاديث وكذب على النبي عليه الصلاة والسلام ان يؤجر من وراء ذلك وجاء جماعة من الكرامية فرقة كده قال لك نحن نكذب له لا عليه
نحن نكذب له. قال هو انا لما اقول مسلا من قرأ سورة الواقعة صباح كل يوم امن من الفاقة في هذا اليوم والناس قروا سورة الواقعة. الله! هو انا عملت حاجة من كرة يعني! ما خليت الناس يقروا القرآن اهو
طيب النبي قال هزا الكلام عليه الصلاة والسلام ما قالش يبقى هذا كذب على النبي عليه الصلاة والسلام. يبقى ليس خيرا يبقى ليس خيرا ما تقوليش انه قرا القرآن لانه لا فرق عند العلماء بين ان تدخل الباطل في الدين او ان تخرج الحق منه
فاحنا النهاردة في هذا الوقت كثير من الجهلة يخرجون الحق من الدين بدعاوى باطلة لسه قبل ما ادخل الحلقة على طول وآآ واحد بيكلمني واتتني رسائل كثيرة. قال ان فيه واحد طلع كده من افناء الناس
في زمن الفوضى وغياب صوت الدين وسيف الشريعة طالعين عمالين يكذبوا بالاحاديث من جمبها يقول لك ايه؟ ان النبي صلى الله عليه وسلم كل احاديث سحر النبي صلى الله عليه وسلم كاذبة
وعمال يقول اتحدى ومش اتحدى والكلام ده واحد يسبت لي المش عارف ايه والكلام ده الكلام ده العلماء ردوا عليه ردا ما تركوا مقالة لقائل المسألة ديت وكل الشبهات الذين ردوا هذا الحديث من قديم
رد عليه علماؤنا ردا متينا. لكن اشكال هؤلاء انهم لا يقرأون يجيبوا الكلام القديم الذي قاله المبتدعة ويتركون ردود اهل العلم عليه ما هو ده ما هو ده لما ياتي رجل على حديث اتفقت الامة اهل السنة والجماعة ما ليش علاقة بالمبتدعة المعتزلة والخوارج والشيعة والجماعة
دول هؤلاء مبتدعة لهم اصولهم الخاصة اصول خاصة عملوا الاصول دي فصلوها تفصيلا لرد الاحاديث الصحيحة التي رواها اهل السنة هو النهاردة لما ييجي يقول لك مسلا خبر الاحاد لا يؤخز به في العقيدة. مين اللي قال الكلام ده في الدنيا من علماء السنة؟ اهل السنة والجماعة
ما قال هذا الا اهل البدع الخبر الواحد لا يؤخذ به في العقيدة ليه؟ قال لك لان العقيدة لابد فيها من التواتر الدعوة دي انت جبتها ازاي يعني؟ جبتها منين
هو النهاردة يرد على الكلام ده انا مش مش عايز اتفرع بس انا بقول لك ان احنا الان متعرضين لفكي الكماشة ادخال الباطل في الدين واخراج الحق منه. ادخال الباطل في الدين عن طريق ذكر الاحاديث الضعيفة والموضوعة في الاستدلال
ده ادخال الباطل في الدين. واخراج الحق منه انكار الاحاديث الصحيحة ما هو ده الاتنين دول الاتنين دول نحن يعني الان يعني بكل اسف بنعاني من هذين الصنفين جميعا. فالنهارده اهل البدع
لما ييجي قص الاصل لما بيأصل الاصل يقصد يرد على اهل السنة والجماعة زي الاصل اللي انا قلته لكم ده الخبر الواحد لا يؤخذ به في العقيدة. الخبر الواحد يعني ايه يا ابني؟ تقصد بخبر الواحد؟ قال لك الذي رواه الواحد والاتنين والتلاتة
طب انت ما بتاخدش في الحديس ده ليه قال لك لان الراوي ممكن يغلط ولا عقيدة مظنونة لازم يكون الدليل قطعي قطعي الثبوت فيها لان الواحد ممكن يغلط طب انا لما اقول لك ان الرسول عليه الصلاة والسلام
آآ كما في الصحيحين ارسل ابا موسى الاشعري الى اليمن وفي رواية انه ارسل معاذا ثم اردفه بابي موسى ورواية ارسل ابا موسى ومردفه بمعاذ ابن جبل قال لمعاذ انك تأتي قوما اهل كتاب
فليكن اول ما تدعوهم اليه شهادة ان لا اله الا الله وان وان محمدا رسول الله فانهم اجابوك لذلك لا اعلمهم ان الله افترض عليهم خمس صلوات في اليوم والليلة. الى اخر الحديث الذي يعرفه تعرفونه ان شاء الله
معاذ بن جبل كان واحد ولا كان ميت واحد؟ كان رجلا واحدا لما النبي عليه الصلاة والسلام يبعته لاهل اليمن حتى يبلغ دين الله سبحانه وتعالى وقال له فليكن اول ما تدعوهم اليه شهادة ان لا اله الا الله. مش ده الاعتقاد
طيب لو ان اهل اليمن ردوا معاذا ورفضوا هذه الكلمة. يبقوا الكفار ولا لا انت هتحكم عليهم بايه بالكفر. الله! ازاي تكفرهم! ما ممكن يقول لك يا معاز ده ممكن يغلط
ما هو فرد واحد مش احنا بنقول الخبر الواحد يرد في العقيدة لا يقبل في العقيدة طب ما ده فرض واحد اهو بمنتهى البساطة يقول له انت رجل واحد وهو يحتمل ان تغلط
ويحتمل ان تخطئ لا نريد عدد التواتر. عايزين تلاتين اربعين واحد يقولوا زيك بالزبط عشان نتأكد انك لم تغلط ارسل خلفه ابا موسى الاشعري او العكس. المهم في الاخر هم اتنين
معاذ بن جبل وموسى الاشعري رضي الله عنهما ثبتت الحجة بتبليغهما لاهل اليمن ولا لم تثبت باتفاق كل اهل العلم ثبتت الحجة بنقل هذين لعقيدة الاسلام الى شعب كامل وشعب اليمن
ازاي ييجي واحد يقول لي ان خبر الواحد لا يقبل الاذى طب ده النهاردة مسلا حتى انت لما بتروح لطبيب عشان يكشف عليك بيقول لك انت عندك آآ العلة الفلانية
انت بتقول في نفسك هكذا ان من الممكن الطبيب يغلط يعني بقول لك مسلا انت لازم تفتح بطنك دلوقتي اهو لازم تعمل العملية حالا بتقول له والله انت يجوز عليك الغلط
ولابد ان احنا نعمل بقى ونلم متين تلتميت طبيب ولا حتى عشرة خمستاشر طبيب حتى يقولوا هذا الاحتبال ان انت تكون غلطان. فتفتح بطني وتفتح كرش كده ببلاش حد بيقول هزا الكلام
ما فيش حد بيقول هزا الكلام. بتاخد الروشتة بتروح تصرفها من صيدلية. اليس من الجائز ان الصيدلي يغلط دواء مكان دواء لقرب الاسماء ولا قرب الاحرف ولا الكلام ده؟ انت بتاخد الكلام ده ثقة منه بتاخد الحبوب وتقعد تبلبع
وقد يكون الدواء غلط وتكتشف ان انت مرضت ايه الموضوع ده ده مش الدواء عايز ترفع بقى قضية على الصيدلي ولا تروح الكلام ده ده كله كلام وارد في حد من الناس كده لما بيروح يقول لأ انا لا امن هذا الصيدلي انه يصرف لي الروشتة لازم يكون تلاتة اربعة يقروها عشان اتأكد ان الدولة هيدوني صح
ده حتى في واقع الناس يخالفون ذلك في واقع الناس يخالفون ذلك انا عايز اقول ان كثير من اهل البدع او او اهل البدع وضعوا اصولا القصد بها ان يتترسوا بها ويجوا يقفوا خلفها حتى يصدوا اهل السنة
والجماعة الادلة للعدوم يبطلوها فانا عايز اقول ان احنا الان متعرضين المشكلتين دول. المشكلة الاولى كسرة الاحاديس الضعيفة والموضوعة التي يلوكها الناس الحقيقة الحاجة التانية الاحاديث الصحيحة التي يكذبها الجهلة الذين يتكلمون بلا اي رادع كل واحد بيطلع يتكلم الكلام اللي هو عايزه وما فيش كما قلت لكم ليس هناك سيف للشريعة ولا حمى للدين علشان
اي حد يخاف يتكلم في دين الله سبحانه وتعالى الا ان يكون اهلا لذلك انا عايز اقول ان آآ حديث ده هو حديث الموضوع او الباطل الذي قاله الشيخ رحمة الله عليه الشيخ عبدالحميد كشك يعني كان هذا هو السبب المباشر
في ان ادرس علوم الحديث لما بدأت بقى آآ ادرس علوم الحديث وذهبت الى بلدي الى محافظة كفر الشيخ بلدي يعني. وبدأت ان انا افشي هذا الكلام. لم يتحمل كثير من الخطباء اللي هم
شهير انزاك منهم واحد رحمة الله عليه لم يتحمل هذا مطلقا تقريبا كان بيحضر من من سلسلة الاحاديس الضعيفة للشيخ الالباني تقريبا كل احاديسه كانت موضوعة وكانت مكذوبة فالشباب الذين كانوا يتعلمون عندي بسبب حماستهم والكلام ده ما كانوا يتأدبون مع بعض هؤلاء الخطباء المشاهير
وكان ممكن على روس الاشاد يقول الحديس ده مكذوب. الحديث ده باطل. الحديث ده موضوع. مين يا ابني قال لك هزا الكلام؟ يقول له والله فلان الفلاني قال ان الحشد مكزوب
قامت عليه بقى مشكلة انزاك ، وان انا علمت الشباب قلة الادب. وان انا يعني عمال انفي في الاحاديس واتكلم بمزاجي في الاحاديس والكلام ده عايز ابصر هؤلاء الناس ما فيش بيني وبين حد عداوة. كل المسألة انني اريد ان اعلم هؤلاء الناس
ان كل الكتب التي يقرأون فيها حتى لبعض كبار العلماء فيها احاديث اتفق علماء الحديث على انها مكذوبة. حتى في كتب بعض علمائنا الاجلاء الكبار زي ابن القيم وابن تيمية والكلام ده. في احاديث
يعني الكبد داء والدواء بتاع ابن القيم رحمه الله. ما ما في احاديس ضعيفة كتيرة وكتب ابن الجوزي او كل كتب الوعظ مسلا كتاب احياء علوم الدين لابي حامي الغزالي
اللي هو يعتبر تقريبا كل خطباء الاوقاف الا ما ندر ما بيستغنوش عن هذا الكتاب الكتاب ده ازا كان فيه مسلا في حدود تلات تلاف حديسة فمش اقل من الفين حديث
يدور ما بين الضعف والوضع والكذب والبطلان الف حديس اللي ممكن تبقى صحيحة او حسنة او قريبة يعني ممكن ناخد من الفين حديس اللي انا قلت لك عليهم دول شوية كمان كده يبقى ضعيف محتمل للتحسين
لكن الباقي كذب. ليه؟ ابو حامد الغزالي كان رجل اصوليا القمة اصول فقه تعجبك جدا جدا فقيه يعجبك جدا جدا محدس تحت خط الفقر ما عنديش فكرة خالص عن الحديث
حتى قال بعض العلماء ما اعلم على بسيط الارض كتابا اكثر كذبا على النبي صلى الله عليه وسلم من كتاب احياء يوم الدين وكل حديس انت بتاخده لازم تبص في الحاشية اللي تحت
زين الدين العراقي حاول يخرج في اكتر من تخريج. التخريج الموجود المطبوع النهاردة تحت في اسفل هذا الكتاب التخريج الصغير للحافظ زين الدين العراقي لهذا الكتاب اغلب بقى اللي بيقروا ما بيبصش في الحاشية اللي تحت
انما بيقرأ الكلام فلما ييجي واحد علشان يقرأ في هذا الكتاب عايز يحضر خطبة مسلا فيقرأ الاحاديث آآ حديثا يخدم الفكر يطلع يقول هذا الحديث ولم يقله رسول الله صلى الله عليه وسلم بل قد يكون كذبا محضا على النبي صلى الله عليه واله وسلم
فده الشيبة اللي كان كما قلت لكم الخطباء بيطلعوا يتكلموا ده انا ما كان قصدي ان انا لما باقول هزا الكلام ان انا اجرح في فلان او الكلام ده لكنه فهم هكذا
فانا عايز اوقف صاحبنا وفي نفس الوقت عايزه يتقبل الحق الذي عندي. وهذا انا ارجو ان الشباب ان يتعلم الشباب من تجربتنا احنا لما بدأنا يعني لما بدأ الدعوة الى الله سبحانه وتعالى واحنا في آآ نهاية المرحلة الثانوية وعلى مشارف الجامعة لم يكن لنا شيوخ يعلموننا الحكمة
اه ممكن لنا شيوخ علمونا العلم لكن الحكمة ما تعلمناها من شيوخ ليه؟ لان تعلم الحكمة زي ما انا قلت في الحلقة قبل اللي فاتت وانا بتكلم عن آآ الدعوة وآآ طرائق الدعوة
ان دي عايزة حد يلزم. يعني انا وانا باتعلم الزم شيخ من الشيوخ عشان يعلمني الحكمة. احنا ما حدش علمنا الحكمة انما تعلمنا من خلال سير العلماء وتعلمنا من الواقع
ولا انكر اننا اخطأنا كثيرا ايضا ولم نحسن معاملة العوام الذين انكروا علينا. كنا برضه بنعاندهم في المسألة دي ونحن نظن اننا نقيم السنة ويشتدون يعني غضبا منا وينفروا الحق هنا ينفر من الحق الذي عندنا. انا عايز اقول للشباب لا تكن حائلا
بين الحق وبين الناس بسوء تصرفك فانا لما تعلمت برضو آآ شيئا من سير العلماء وكيف اعامل الناس والكلام ده؟ قلت لاخ لنا يعني صديق هذا الخطيب قلت له انا يعني فلان الفلاني يقول انني علمت شباب الادب سوء الادب وان الشباب بيعترضوا عليه انا لا احمل عهدة
سوء ادب الشباب انا اعلم اقول للشباب هذا حديث مكذوب. يطلع الشاب بحماسة يروح لواحد على رؤوس الاشهاد ويقول له هذا حديث مكذوب. ازاي تكدب على النبي؟ ازاي تقول كزا كزا كزا
ما بيتحملش يا ابني من اللي قال لك كده ولا الشيخ ابو اسحاق؟ قال لي الحديس ده مكذوب. ايوا انا قلت الحديث ده مكذوب فعلا لكن ما قلتلكش تعمل كده ولا تنصح بهذه الطريقة
قلت له انا يعني محتاج ان انا ادعو هذا يعني الشيخ عشان افهمه وجهة نظري وانا عارف طبعا يعني انذاك انا كنت لسه يعني آآ تركت القاهرة رحت بلدي كان لسه بقى لي حوالي سنة تقريبا. فالشباب بس اللي يعرفوني. انما يعني اه عامة الناس ما كانش حد يعرفني
من اهل بلدي آآ فضلا عن خطيب مسقع مشهور في البلد والكلام ده. فساعات شهرة المرء تصده عن قبول الحق يعني انا النهاردة مسلا لو افترض شيخ مشهور مسلا مسلا
يجي شاب صغير يكلمني يقول لي يا شيخ الحديس ده كزا كزا كزا. الاقي سدر اتغير. الله! ازاي يا ابني تكلمني بالطريقة دي! قلت انا فلان الفلاني وانا اللي بعلم الناس العلم ولا الكذا. احيانا
قد يلقى يعني هذا الكلام يلاقي ضعف ايمانه عند الانسان. او يلاقي حظ النفس وما ابرئ نفسي ان النفس لامارة بالسوء. كلنا هذا الرجل ما فيش حد فينا فوق الموضوع ده
ولا حد فاضل اوي يعني. كلنا مليانين زنوب وربنا ساتر علينا جميعا فالانسان ممكن يبقى انسان فاضل لكنه قد يأبى الحق في مرحلة من مراحله. بسبب سوء النقل سوء التصرف الى اخره
لكن انا لان الراجل ده مشهور وانا عايز ابين له برضه ان انا اقرأ ان انا برضه قارئ ما بقولش الكلام ده من دماغي قلت لصاحبي انا سادعوه عندي في البيت
بس انا ما خدتوش المرة دي البيت عندي لكن خدتوا مكتبتي انا قصدت فعلا ادخل له المكتبة بقصد شرعي عندي آنذاك وهو انه لما يشوف الكتب يوم ايه؟ يقوم يتخض شوية يقوم يعرف ان انا برضو قارئ زيه. ما اناش واحد جاي من آآ من الغيط ولا واحد جاي من الشارع ولا الكلام ده. فيقوم يعني
يهدي المسألة شوية. لما نتكلم يفتح لي ودانه. مش يتصور ان انا شاب صغير وهو رجل كبير وما يصحش ان انا اتكلم. قلت بس عايز بس يشوف المنزر ده فطبعا يعني آآ وانا عادة ما يعني ما بستضيفش حد في مكتبي ابدا. ليه؟ لان ده مكان شغل
استضيفه في بيتي استضيف حاجة لكن ده مكان شغل. استضيف مسلا حد من اهل العلم آآ ممكن نستفيد بحاجة. يعني هتباحث معه في مسألة قد نحتاج ان احنا ننظر في كتاب
مش ممكن كل شوية طالع نازل عشان اجيب الكتاب. لأ ممكن اكون في المكتب عندي بحيس ان انا استطيع اني التقط الكتاب بس ده غير كده لأ المهم استضفت ايه هذا الرجل قلت لصاحبي ايه يعني
انا الحقيقة آآ فتحت لهم الباب دخل قعد وتركتهم ودخلت عشان آآ اعمل لهم شاي ولا حاجة وانا قاصد هذا عشان اشوف تعليق هذا الشيخ اول ما يدخل يشوف المكتبة وكده
هو طبعا قال كلمة يعني اول كلمة تلقائية قالها طبعا احنا يعني فيها خطأ طبعا يعني اعاقة دي هو اول ما شاف البتاع ده وبص لصاحبه قال له يا دين النبي كل دي كتب قرأ ده كله
طبعا ايه انا ما سمعتش الراجل حكى لي فيما بعد ايه اللي حصل اول ما جيت والكلام ده لقيت الرجل اول ما قعدته ورحبت به واهلا وسهلا فضيلة الشيخ واخبارك ايه والكلام دهوت وانا يعني آآ لن اعتب عليك آآ
انك انت تكلمت وقلت كزا كزا كزا انا عارف الشباب اساؤوا الادب معك. وكزا لكن الواقع الحقيقة كزا وكزا وكزا وابتديت اجيب له كتب مخصصة للاحاديث الضعيفة والموضوعة. ما رضيتش اجيب له كتاب شيخنا الشيخ الالباني سلسلة الاحاديس الضعيفة الموضوع عليه. علشان ما يبقاش عنده حساسية. في ناس
كده لما تقول له الالباني ما يرضاش يقبلها انا مش فاهم ليه تقول له ابن حجر العسقلاني تقول له مسلا آآ ابن الجوزي يقبلها فبرضو انا تعلمت القصة دي من حكاية حكيت لي
والحكاية دي انا فعلا آآ يعني آآ اعجبت بها جدا وانصح بها يعني اخوانا ما مر فيه بعض اخواننا من السعودية آآ ويبدو انه كان حكيما لان تصرفه يدل على انه حكيم. انا لا اعرف الحقيقة هل هو كان عالما ام كان طالب علم ام كان رجلا آآ متعلما
انه كان حكيما راح في بعض اه البلاد راح تركيا تقريبا على ما اذكر وكان آآ في مستشفى بيتعالج يعني. وكان بينزل من المستشفى يروح يصلي في مسجد بالقرب من المستشفى
وهو قاعد بيسمع درس لاحد الشيوخ هناك لقى الراجل ده بيشتم شيخ الاسلام محمد بن عبدالوهاب رحمه الله بيقول احذروا الوهابية والمش عارف ايه والكلام ده فكان طبعا هو انت عارف الخليجيين بقى والسعوديين يلبسوا الغطرة والعقال والبتاع ده والكلام ده الرجل ايه
خلاص كده اول مرة تنتهي في الزحمة قرر في نفسه شيئا تاني مرة نزل عادي آآ كاشف راسه لا عقال ولا آآ غترة ولا الكلام ده وجاب كتاب التوحيد اللي الفه الشيخ محمد ابن عبد الوهاب رحمه الله وقام شايل الجلدة وشايل الورقة وشايل العنوان بحيس الكتاب ده ما تعرفش كتاب مين
وبعدين راح تودد الى الامام وقال له والله انا ايه يعني الحقيقة انا مبسوط منك وآآ وحبيتك وبتاع والكلام دهوت وآآ وعايز اتعلم منك واتعلم من علمك ففي واحد اداني كتاب
آآ بس انا برضو ايه خفت يكون فيه غلط ولا حاجة. فقلت اعرض عليك الكتاب بحيس ان لو فيه غلط ما قراهوش فاقرأوا كده وايه وقل لي رأيك فيه الرجل اخد الكتاب ويوم يومين تلاتة آآ الكتاب طبعا كتاب التوحيد لمن يعني آآ يعرف كتاب التوحيد. ما فيهوش حاجة اكتر من الاية
يعني تبويب معين الايات التي تخدم التبويب. الاحاديث اللي تخدم التبويب ما ما يؤخذ منا الاية والحديس يعني حاجة ايه عناوين يعني ما فيش حاجة اللي عايز يقرأ كده قراءة مجردة ما يقدرش ياخد حاجة على الشيء
المهم الراجل الامام دهوت بعد يومين تلاتة الراجل ايه رأيك فيه كده؟ خالص كتاب قال له اه ده كتاب جميل ما فيهوش حاجة قال له انت متأكد يعني انه كتاب رائع وكويس ومش عارف ايه. قال له كتاب جميل. قال له شف بقى يا سيدي. هو ده كتاب الشيخ محمد عبدالوهاب اللي انت عمال تشتم فيه. وتقول له الوهابية وتقول اللي مش عارف ايه وبتقول ايه الراجل اسقط
ليه؟ ورث العداوة هو لا ارى ولا عرف ولا عمل اي حاجة. زي ما اهله طالعين يعادون وهو طالع يعادي. على حسب المجتمع بتاعه قال له لأ انت بقى الدنيا كده المنزومة اتغيرت عندي انا لابد انك انت تعرفني الحقيقة وكانت فاتحة خير لهذا الامام واخدوا الشيء هذا
وداه المملكة واتعلم ورجع يدعو الى المذهب الحق. انا عايز اقول يعني شف التصرف الذكي. يعني احيانا لما نقول صححه الالباني ضعفه الالباني بعض الناس كده قلبه يوجعه جلده بينمل اول ما تزكر كلمة الالبان. خلاص يا سيدي بلاش الالبان
عندما ازا كان في حد فوق الالباني من الطبقة يعني من اهل العلم والكلام ده. ممن يعني لا يعاديه مثل هذا الانسان. خلاص ازكر اسمه يعني لا تجعل اي اسم كان حائلا دون وصول الحق الى الناس
انا عايز الشباب يفهموا الحقيقة ديت. القصة مش قصة دفاع عن اشخاص مش قصة ان لازم اسبت فلان يعني لازم اسبت فلان. لأ. ازا كان ذكر فلان. نحن لا نوالي ولا نعادي على اشخاص او على على افراد. انما نوالي ونعادي
على منهج اي حاجة تحول دون وصول هذا المنهج كن يعني حكيما ويتصرف هذا انا ما رضيتش ادي له الحقيقة سلسلة تعزيز الضيف والموضوعة للشيخ الالباني انما اتيت له بالكتب القديمة في هذا الباب. جبت له كتاب الموضوعات لابن الجوزي رحمه الله
وآآ ما تلى طبعا في كتاب المناكير والاباطيل للجرقاني قبل ابن الجوزي. بس كتاب ابن الجوزي يعني يعتبر كان اول كتاب آآ مصنف في هذا الفن وكان يعتبر آآ ايضا آآ يعني اكثره مادة. وجبت له كتب بقى بعد كده للشوكاني وابن عراك
كتب الليلة التي يعني المؤلفة في هذا الفن. قلت له والله يا اخي هذه احاديث كتب صنفها اهل العلم فانتم لما تهملوا جهود اهل العلم وتقولوا الاحاديث اللي هم نفسهم طول عمرهم بيقولوا هذا حديث باطل وموضوع. تطلع برضو تقوله الله يا ضيعة جهود هؤلاء
العلماء ليه انتم راكنين جهد هؤلاء العلماء على جنب؟ وبرضه الباطل تقعدوا تقولوا فيه ليل نهار لماذا لا تبحثون؟ لماذا لا تتعلمون فدي دي كتب اهل العلم ذكروها وذكروا كزا وقلت له قلت له يعني مسلا وجبت له احاديث مشهورة برضو
لهؤلاء العلماء قلت له ادي العلماء نصوا على الحديس دي مكزوبة واحاديث ضعيفة فكون انك انت مسلا بتقرأ في كتاب حتى لو كان لعالم جليل العالم ده لما بيصنف الكتاب بيلاقي اي حديس يخدم الموضوع بتاعه بيدخل في بيستدل به
ده مش معناه ان العالم آآ كان يعلم انه مكذوب او انه باطل ثم استدل به. لأ العالم ما عندوش فكرة ان هو باطل ولا عنده فكر انه ضعيف لانه مش متخصص في المسألة ديت
المهم دار بيني وبينها حوار رقيق يعني ما كانش بالحرارة اللي انا باتكلم بها الان يعني آآ حوار رقيق وآآ انتهينا من المسألة دي ان الرجل يعني آآ قبل الحق وقال ان فعلا انا يعني الحقيقة ما درستش علم الحديث كنا خدنا نتف زمان
ايام زمان ايام ما كنا في الجامعة ورقتين تلاتة في في علم الحديث. لكن انا مش فاكر منه حاجة اطلاقا ولا اعرف قصة صحيح ولا ضعيف. فانا بصراحة محتاج ان
انت تدلني على كتاب قبل ما اخطب الجمعة او قبل ما ادي درس احاول اصحح احاديثي منه حينئذ لم اجد مناصا ولا بدا من ذكر الشيخ الالباني. في الموضوع ولم يكن ظني في محله في الحقيقة. لان لما قلت له الشيخ الالباني الراجل ما اعترضش خالص
انما قال ده عالم جليل وعالم فاضل انا كنت خايف ان هو اول مولد الالباني يرفض القصة يعني الشيخ الالباني رحمة الله عليه آآ فيما يتعلق بهذا الباب لم يكن العالم الوحيد
في عصره لأ ده كان في علماء فطاحل علماء كبار من اهل التخصص في علم الحديث وانا لما اقول التخصص في علم الحديث عشان اذا لم اسمي عالما جليلا اخر
لا يتعقب علي به اه في عالم بيتحرى ان ينقل الصحيح بس مش محدث اشهر تلاتة كانوا في عصرهم ممن تكلموا على الصحيح والضعيف او تكلموا في علم الحديث بكلام متين
وكانوا في حقبة واحدة من آآ اهل الاستقامة في المذهب ها خلي بالك انا عارف ان في ناس مبتدعة آآ عندهم صنعة في الحديث بس لم يستفيدوا شيئا من الحديث
ظل على بدعته. فيه ناس مبتدعة يتكلم في الحديث كصنعة لكنه لا يتدين بالحديث ابو القاسم البغوي محمد بن عبدالله بن عبدالعزيز احد مشايخ الداراقطني وهو احد الائمة الكبار ذهب الى الامام احمد بن حنبل يوما
وقال له اكتب لي وصية الى الشيخ الفلاني ان يعتني بي احمد بن حنبل طبعا امام الدنيا انذاك لما يكتب رسالة كده لابي القاسم ولشيخ من الشيوخ واقول له يعني اهتم بالطالب اللي جاي لك اللي شايل هذا الخطاب والكلام ده. اكيد طبعا هيبقى له حظوة
آآ عند آآ هذا الشيء ابو القاسم البغوي آآ ذهب الامام احمد وقال له ايه اكتب لي كتابا الى الشيخ فلان عشان يهتم بي فكتب الامام احمد يقول لهذا الشيخ قادم لك رجل
آآ يشتغل بالحديث او يكتب الحديث اه عبارة احمد قادم او هذا رجل يكتب الحديث وابو القاسم البغوي بيقول له يا ابا عبد الله هل قلت له قادم عليك رجل صاحب حديث
احمد قال ايه؟ قال يكتب الحديث هو ابو القاسم عايز ايه ؟ يكتب صاحبه حديث فقال له الامام احمد الله صاحب الحديث عندنا من يستعمل الحديث الذي يتدين بالحديث هي المسألة مش حشو دماغ
ولا انك انت تقعد تحفز؟ لا كما كان علماؤنا يقولون يحيى ابن ابي كثير ومجاهد وعكرمة وقالها مالك رحمه الله بعد يعني هؤلاء قال فليس العلم بكثرة المسائل انما العلم الخشية
العلم على الحقيقة مش ان كل ما اقول لك في مسألة تقول لي اه انا عارف اقوال العلماء فيها وقال فلان وقال علان والراجح في الخلاف كذا وكذا والدليل كذا وكذا مش
ده العلم ده وسيلة لكن العلم على الحقيقة الخشية وانا لما اقرأ كلام الله عز وجل وابقى عارف اعراب الكلام. واعرف آآ ارتباط الاية دي باللي بعديها. وارتباط السورة دي باللي بعديها. وفي الاخر اروح آآ ادخن شيشة
ها ولا اروح عشان مش عارف اعمل ايه؟ ايه اللي استفدته انا اذا ما اذا هذا العلم ما كان يهدي صاحبه الى رب العالمين تبارك وتعالى لم يزدد من الله الا بعدا بسبب ثبوت الحجة عليه
يعني يا ليته كان جاهلا ربما يعني الجاهل طبعا وهو مؤاخذ انه لم يبحث عما يحبه الله ويرضاه. او عما يكره الله ويبغضه فيجتنبه ومؤاخذ على اي حال. بس جريمته ليست كجريمة الذي علم الحجة فخالفها
فالقصة مش قصة الم علم القصة العلم ده ما هو الا سبيل الغاية ان تعرف ربك. سبحانه وتعالى وان تقيم العبودية على وجهها كما ارادها منك يا رب العالمين سبحانه وتعالى ليكون مستقرك في النهاية الى الجنة
فليس العلم بكثرة المسائل. القصة مش قصة احشي دماغي والكلام ده. استعمل الحديث. فالامام احمد قال لك لا. صاحب الحديث من يستعمل الحديث فاحنا عندنا ناس يشتغلون بالحديث مش اصحاب حديس
اللي انا هاذكرهم دول اللي هم يعني من اصحاب الاستقامة في المنهج واصحاب الاستقامة في العقيدة التلاتة دول الحقيقة آآ تأثيرهم في العوام الترتيب اللي هقوله بس مش ده الترتيب العلمي من ناحية القوة
برضو عشان برضو ايه يعني آآ ممكن نقدم واحد على واحد نحط واحد جنب واحد هم تلاتة الحقيقة اللي انا اقدر اقول انهم كانوا كان لهم آآ التأثير البالغ في الجماهير
سواء جماهير المسلمين كعامة او جماهير المثقفين او النقاد او طلبة العلم على وجه الخصوص اول واحد يتحط على قائمة هؤلاء الثلاثة الشيخ الالباني رحمة الله عليه تاني واحد الشيخ احمد شاكر
ابو الاشبال آآ طبعا آآ الشيخ احمد شاكر احنا نفخر انه من مصر رحمة الله عليه والتالت الشيخ عبدالرحمن ابن يحيى المعلمي اليماني الشيخ عبدالرحمن ابن يحيى المعلمي الايماني ده رجل
لما تقرا له في علم الحديث هز دماغك من الاعجاب متين غاية المتانة. الشيخ عبدالرحمن رحمة الله عليه ولكنه كان يحب الخمول ما حدش يحب يزهر ولا يحب كده يتصدر
رجل مكتبة وعاش حياته مصححا للكتب في الهند دائرة المعارف الهندية لحد ما جاء امين مكتبة الحرم المكي الكتب التي آآ صححها كتب في غاية الاهمية وتصحيحه متين ما كنش بيصحح زمان الكتب الا العلماء
هم اللي كانوا يكتشفوا الاخطاء والكلام ده الكتب التي الفها الشيخ عبدالرحمن ابن يحيى المعلمي انا كلف بهذا الرجل لاني بحبه من قلبي اسأل الله ان يرحمه وان يرفع درجات في الجنة لانه كان له تأثيرا بالغا على تكوين العلم
اه اه الكتب اللي الفها كتب قوية للغاية بالذات كتاب التنكيل بما في تأنيب الكوثري من الاباطيل. والله لا اقول يكتب بماء الذهب بل اقول يكتب بماء العيون التنكيل بتاع الشيخ عبدالرحمن ابن يحيى المعلمي اليماني رحمة الله عليه. واليمن الحقيقة بتطلع كل فترة كده عالم العالم يعني تلاقيه تقيل
جدا يعني زي ايه ما بيقول القائل يعني وام الصقر مقلاة نزوره يعني ايه ترى الشحور اكثرها بيوضا وام الصقر مقلاة نزور. يعني انت عارف اللي بيبيض كتير الفراخ والعصافير والشحرور وبتاع كل يوم يبيض بيضة
بس العصفور لما يبيض بيضة بتطلع من البيت يطلع من البيضة ايه عصفور ها يعني حاجة ما لهاش قيمة يعني. لكن الصقر بقى يبيض بيضة في السنة بس البيضة دي بتطلع صقر
ما بتطلعش عصفور فبقى ام الصقر مقلاة النزور مقلاة يعني ايه؟ يعني بتبيض قليل اوي النزر بعد النزر ما تبيضش الا ايه؟ يعني قليل جدا. بس بيطلع الحياة اليمن العلماء اليمن
بيطلع منها فعلا بيكون عالم تقيل يعني انت عندك بقى شوش شو ابن الوزير مسلا الوزير ما فيش حد يعرف ان الوزير الا الا خواص طلبة العلم كمان ده انت لما تقرا العواصم والعواصم لابن الوزير ده حاجة حاجة ده ملك
العاصم القاسم ده لابن الوزير. او تقرأ حتى مختصر الروض الباسم في الذب عن سنة ابي القاسم. اختصر العواصم القاسم ده مطبوع في تسع مجلدات. يكتب بماء العيون ها والمقبلي والشوكاني والصنعاني يعني الحقيقة فالشيخ عبدالرحمن ابن يحيى المعلم الايماني لانه كان يحب الخمول ما كانش بيحب يزهر والكلام ده ما يعرفوش الا خالص
خلاص طلبة العلم الشيخ احمد شاكر رحمة الله عليه لانه كان قاضيا. يعني شرعيا وآآ يعني كان رجلا ازهريا وآآ في نفس الوقت كان صاحب قلم آآ قلم الرشيق كان اديبا
وبيت ال شاكر بيت محترم من البيوت المحترمة. الشيخ محمد شاكر كان وكيل لجامع الازهر خلف اه اه الشيخ احمد شاكر من ابناء الشيخ احمد شاكر والشيخ علي شاكر. الشيخ علي شاكر رحمة الله عليه توفي يعني شابا
والشيخ محمود شاكر ابو فهر شيخ العربية في هذا الزمان وصاحب القلم الرشيق الناصع. يعني اه موجود جنب السرير عندي بصفة مستمرة اه اه كتابين للشيخ محمود شاكر على طول دايما اقرأ آآ في الكتابين دول اباطيل واسمار
اللي هو بيرد فيها على لويس عوض والجماعة بتوع الطابور الخامس دول وكتاب المتنبي والمتنبي معه الرسالة للشيخ شاكر عملها رسالة في الطريق الى ثقافتنا الممتعة دي. اللي انا اتمنى ان كل واحد يقرأ هذه الرسالة
البيت شاكر كله بيت علم اه الشيخ احمد شاكر رحمة الله عليه كان له حظو اكثر وكان مشهورا وكان معروفا اكثر من الشيخ عبدالرحمن ابن يحيى المعلمي اليماني. بس تأثيره كان اقل. ليه؟ لم تكن انذاك في صحوة علمية
او صحوة شبابية حتى الصحوة الشبابية لم تكن علمية والشيخ كان منشغل بالقضاء ما بدء الشيخ يتفرغ رحمة الله عليه الا بعد ما وصل ستين سنة. الشيخ توفي سنة الف وتسعمية تمانية وخمسين وكان سنه تمانية وستين سنة
ما تفرغ الشيخ الا بعد الستين وكانت صحته ضعفت وكان بذله لم يكن آآ بذاك يعني لكنه الف كتبا كثيرة من اهمها المسند شرح رسالة الشافعي وجزئين من شرح سنن الترمذي ويعني عمل له جهد كبير
جت بقى المسألة وسعت جدا جدا مع شيخنا الالباني رحمة الله عليه حتى الشيخ الالباني استطاع بفضل رب العالمين عليه سبحانه وتعالى ان يفعل ما لم تفعله كتيبة من اهل العلم
ما يذكر رجل بسنة فيما يتعلق بالحديث يعني وآآ التصحيح والتضعيف والكلام ده الا وللالباني عليه فضل الصحوة الموجودة دي كلها على رأسها ما قلتش الشيخ الالباني لوحده اللي عملها. لا هناك علماء كثر كرام كبار وان لم يكونوا متخصصين في علم الحديث لكنهم ما كانوا
لا يحتجون الا بالصحيح المشايخ الشيخ ابن باز والشيخ ابن عثيمين وهذه الطبقة اللي هم صح مش متخصصين في علوم الحديث. تخصص اهل الحديث لكنهم كانوا يحتجون ويتحرون الصحيح ويعرفونه ويعرفون طبقات العلماء حتى الذين يأخذون منهم التصحيح والتضعيف
لكن عايز اقول اللي كان على قبة هؤلاء فيما يتعلق بهذا المعنى ان تصحيح وضعيف والناس يعرفوا ان ده باطل وده موضوع الكلام ده كان الشيخ الالباني رحمة الله تعالى عليه
يناله الفضل الكبير في هذا. برغم ان في ناس انا اعلم انهم يسرقون عملي الالباني ياخدوا تخاريج الالباني. وحكم الالباني ويكرهوا الالباني برضه يغدوا الحسنة منه يطوها تحت البساط البحت وكأن هو اللي مخترعها. اول ما يغلط الالباني يقول لك وقد اخطأ الالباني في كزا وكزا والرد عليه من وجوه
الاول التاني التالت الرابع ما عندناش مشكلة ان نغلط الالباني ولا من هو اعلى من الالباني بس ايه ده يا اخي كان عندك حسنة اتهم ان الالباني افشها الالباني غلط غلطة برضو تعقب الالباني ما عندناش مانع. تتعقب
لا الالباني معصوم ولا من هو اكبر من الالبان معصوم ما فيش مشكلة في في المسألة دي. والشيخ الالباني رحمة الله عليه هو اللي علمنا ان نتعقبه. انا اهديت للشيخ رحمة الله عليه بعض كتبي
وفيها تعاقب على الشيخ عليه هو ما لا ما لامني بل بعض الكتب قرأها كما هو اشار الى زلك في بعض كتبه رحمة الله عليه. ولا لامني لي هو الذي حرر عقولنا من
هذا الجمود بس على حسب الضوابط العلمية مش يبقى فيه انفلات في ناس النهاردة منفلتون منفلتين يعني يجتهد بلا اي ضوابط. بدعوى ايه؟ الاجتهاد وعدم التقليد والكلام. لأ انت عايز تجتهد
في اصول الاجتهاد ندرس الوصول الاول تمشي تبع الوصول اهلا وسهلا. انما تحدث فوضى في العلوم وتجتهد من دماغك كده ومن عقلك والكلام ده. الكلام ده مرفوض انا عايز اقول
ارجع واقول والموضوع متشعب جدا وانا عملت ده كمقدمة لان انا آآ يعني آآ فيما بعد آآ ان شرح الله عز وجل صدري ولقيت وقت آآ في اقدر ادي على الاقل نصف ساعة ساعة الا ربع آآ في كل اسبوع. اقول الاحاديث المشهورة على السنة الناس اللي هم بيقولوها. واذكر
وعلة الحديث. وما فيش مانع ان انا ادلك على بعض المصادر التي عنيت بتخريج هذا الحديث ازا كان انت لك رغبة انك انت تتوسع في معرفة العلم ولك فضل الطلاع في علم الحديس ولا حاجة. برضو ده من باب ان يتجنب
الناس الكذب على النبي صلى الله عليه وسلم حتى وان لم يشعروا بذلك. انا ما يعني دفعني الى هذا الا اني اسأل تقريبا يوميا عشرات عن عشرات المساجد طب النهاردة انا لما باقول لواحد بيسألني الحديس ده ضعيف. طب ما هو بس اللي استفاد
فرأيت ان اتكلم في قناة فضائية يراها الملايين برضو في جنبات العالم ربما يكونوا متورطين في آآ ذكر هذه الاحاديث. فيقوموا يتعلموها ولا يفوتني ان اقول ان في بعض الاحاديث التي ساضعفها
اختلف اهل العلم فيها انا اعلم ان في بعض العلماء قد يكون حسنها وقد يكون صححها لكن انا ارى وده مش رؤيتي انا لوحدي يظاهرني في هذا كثير من اهل العلم ساذكر برضه بعض اهل العلم الذين ضعفوا او هم على انا انا على وجهة نظرهم لاقول هم على وجهة
بل انا على وجهة نظرهم في هذا فلا احرج لا احرج يعني ساعات الحافظ ابن حجر مسلا العسقلاني ساعات يصحح حديثا ما او يحسن. يأتي من بعده يضعف احنا على حسب الضوءات العلمية
اقول الصواب التضعيف فان كنت ترى انني اهل ان تأخذ مني فلا جناح عليك ان تقلدي احواء تخالف الحافظ ابن حجر ان كنت ترى لأ. الحافظ ابن حجر هو الذي يقلد وانا لا وارجو الا يتصور احد ان انا حاطط نفسي قبال حافز
لأ انا بتكلم الان في من سيقلد من مش من سيقلد؟ لأ محافظ ابن حجر العسقلاني ده انا ما انا ما اسواش اصب عليه الماية بتاعته. لو هو بيتوضأ انا ما انفعش ابقى غلام اصب على الحافز من حجر الوضوء بتاعه. ما اقصدش احط نفسي يبقى
يعني استغفر الله يعني. لكن انا كلامي في المقلد وليس في المقلد يعني من ترى انه الادين الاعلم والادين لك الحق ان تقلده في ذلك لكن انا ارجو الا يكون هذا يعني آآ مدعاة لاتساع الخرق
وساحاول بقدر الامكان عشان اقلل المسألة دي اجيب احاديث يكاد اهل العلم بالحديث يتفقون او اكثرهم يجمع على كذب هذا الحديث او على خطأه او على بطلانه. وساحاول بقدر المستطاع ان اتجنب
الاحاديث اللي يبقى فيها خلاف شهير في خلاف شهير يعني ممكن خلاف يكون في حديث ما ضعيف. خالف فيه عالم مسلا غلطة عالم او عالمان لكن اكثر اهل العلم يذهبون الى ضعف الحديث او
الى بطلانه مثلا. ده اللي انا هحاول بقدر المستطاع ان انتقيه. اما الحديث اللي هو آآ يعني مختلف فيه قوي مثلا هحاول بقدر المستطاع ان انا ايه يعني اؤخره. ولو اضطررت ان انا اعمل حاجة زي كده. يبقى انا برضو هضطر ان انا اقول لك لماذا انا ضعفته؟ والعالم ده لماذا
لا اخطأ في هذا المسألة ارجو ان تكون يعني آآ يعني آآ مفيدة. وهي يعني آآ داخلة تحت قول النبي صلى الله عليه وسلم الذي رواه تميم الداري رضي الله عنه الدين النصيحة. قالوا لمن يا رسول الله؟ قال لله ولرسوله ولائمة المسلمين وعامتهم
اقول قولي هذا واستغفر الله العظيم لي ولكم. وصلى الله وسلم وبارك على نبينا محمد والحمد لله رب العالمين